DELTA ดีจนแม่ไม่แบ่งใคร..!?
ตั้งตัวไม่ติดกันเลยทีเดียว เมื่อจู่ ๆ  DELTA Electronics (Taiwan) ประกาศเสนอซื้อหุ้นทั้งหมดของบริษัท เดลต้า อีเลคโทรนิคส์ (ประเทศไทย) จำกัด (มหาชน) หรือ DELTA ราคาหุ้นละ 71 บาท ผ่านบริษัทลูก Delta Electronics International (Singapore) Pte Ltd (DEISG) ปัจจุบัน DELTA Taiwan ถือหุ้น DELTA Thailand อยู่ที่ 20.93% เท่ากับว่าเสนอซื้อหุ้นที่เหลือ 79.07% หรือ 986.27 ล้านหุ้น มูลค่ากว่า 70,000 ล้านบาท
1 ส.ค. 2561

แฉทุกวันทันเกมหุ้น
ตั้งตัวไม่ติดกันเลยทีเดียว เมื่อจู่ ๆ  DELTA Electronics (Taiwan) ประกาศเสนอซื้อหุ้นทั้งหมดของบริษัท เดลต้า อีเลคโทรนิคส์ (ประเทศไทย) จำกัด (มหาชน) หรือ DELTA ราคาหุ้นละ 71 บาท ผ่านบริษัทลูก Delta Electronics International (Singapore) Pte Ltd (DEISG) ปัจจุบัน DELTA Taiwan ถือหุ้น DELTA Thailand อยู่ที่ 20.93% เท่ากับว่าเสนอซื้อหุ้นที่เหลือ 79.07% หรือ 986.27 ล้านหุ้น มูลค่ากว่า 70,000 ล้านบาท
มี 2 ประเด็นที่น่าสนใจ คือ 1) ราคาทำเทนเดอร์ 71 บาท ถูกไปหรือไม่ (แม้ราคาสูงกว่าราคากระดาน) 2) ทำไม DELTA แม่ ต้องใช้เงินมากถึง 70,000 ล้านบาท เพื่อต้องการรวบหุ้นไว้เอง..!? โดยไม่ได้มีประสงค์ที่จะนำหุ้น DELTA ออกจากการเป็นบริษัทจดทะเบียน
เอาเรื่องแรกราคาหุ้น..มีหลายฝ่ายออกมาท้วงติงว่าราคา 71 บาท ถูกเกินไป ไม่สะท้อนแนวโน้มกำไร DELTA ปี 2562 ที่ประเมินกันว่าเติบโต 30% ที่สำคัญอัตราผลตอบแทนจากเงินปันผลเฉลี่ย 4-5% ต่อปี
กรณี DELTA Electronics (Taiwan) ทำไมต้องใช้เงินมากถึง 70,000 ล้านบาท เพื่อรวบหุ้น DELTA ไว้เอง มุมหนึ่งด้วยผลตอบแทนจากเงินปันผล 4-5% ต่อปี เท่ากับว่าได้เงินปันผลประมาณปีละ 3,000 ล้านบาท แต่เชื่อว่าไม่จบเพียงแค่นี้ เป็นไปได้อีกมุมหนึ่งคือ “ต้องการรวบหุ้น” เพื่อ “ขาย” หรือ “เพื่อควบรวบกิจการ” จะกลุ่มเดียวกันเองหรือนอกลุ่ม DELTA หรือไม่..!!?
จากข้อมูลพื้นฐาน DELTA เป็นผู้ผลิตผลิตภัณฑ์เพาเวอร์ซัพพลายและชิ้นส่วนอิเล็กทรอนิกส์ ประเภทพัดลมอิเล็กทรอนิกส์ (DC Fan) อีเอ็มไอฟิลเตอร์ (EMI Filter) แลโซลินอยด์ ชั้นนาของโลก ปัจจุบันเริ่มขยายไปสู่ธุรกิจพลังงานทดแทน ได้แก่ ระบบพลังงานแสงอาทิตย์ พลังงานลม อุปกรณ์สำหรับยานยนต์ไฟฟ้า (EV) และยานยนต์ไฮบริด (HEV) เพื่อทดแทนรายได้หลักที่เติบโตในอัตราชะลอตัว..!??
โดยมีโรงงานในไทย 2 แห่ง ตั้งอยู่ที่เขตนิคมอุตสาหกรรมบางปู จังหวัดสมุทรปราการ และนิคมอุตสาหกรรมเวลโกรว์ จังหวัดฉะเชิงเทรา รวมถึงมีโรงงานในต่างประเทศ ได้แก่ อินเดีย (ในเมืองรูดราเพอร์และนิวเดลี) สโลวาเกีย (เมือง Dubnica nad Vahom และ Liptovsky Hradok) และเมียนมา (เมืองย่างกุ้ง)
อย่างไรก็ดี DELTA มีความเสี่ยงจากความผันผวนของเศรษฐกิจโลก เนื่องจากรายได้ส่วนใหญ่มาจากการส่งออก การกีดกันทางการค้าระหว่างประเทศอาจกระทบให้ยอดขายชะลอตัวลง และความผันผวนของค่าเงินเป็นแรงกดดันต่อกำไร DELTA อีกทางหนึ่งด้วย..!!?
กลับมาสู่ประเด็นที่ว่าระหว่างนี้ กลยุทธ์การเล่นหุ้น DELTA จะเอาไงดี..!? เพราะราคากระดานล่าสุดใกล้เคียงราคาเทนเดอร์ 71 บาท ไม่มีส่วนต่างราคาให้เล่นอีกแล้ว..แน่นอนว่านักเก็งกำไรตกขบวนไปแล้ว..แต่ถ้าเป็นนักลงทุนถือว่า “ต้องสะสม” ต่อไป..!?
แต่ทว่า..จะสะสมหุ้นเพื่อขายให้ DELTA Electronics (Taiwan) หรือเพื่อรับเงินปันผล..เอาที่สบายใจกันเลย.!??
…อิ อิ อิ
บริษัท เดลต้า อีเลคโทรนิคส์ (ประเทศไทย) จำกัด (มหาชน) หรือ DELTA
 
ที่มา : ตลาดหลักทรัพย์แห่งประเทศไทย (ตลท.)